b'\n_START_ARTICLE_\nPhenol\n_START_PARAGRAPH_\nAng phenol, na nakikilala rin bilang asidong karboliko o aksidong karboliko (Ingles: carbolic acid), ay isang langkapang organiko na mayroong pormulang pangkimika na C\xe2\x82\x86H\xe2\x82\x85OH. Isa itong solidong kristalinang puti ang kulay at sumisingaw. Ang molekula ay binubuo ng isang pangkat na phenyl (-C\xe2\x82\x86H\xe2\x82\x85) na nakagapos sa isang pangkat na hydroxyl (-OH). Bahagya itong asidiko (maasim), subalit nangangailangan ng maingat na paghawak dahil sa kalamangan na makapagsanhi ito ng mga pagkapaso._NEWLINE_Ang phenol ay unang nahugot magmula sa alkitran ng uling, ngunit sa ngayon ito ay nalilikha nang maramihan (humigit-kumulang sa 7 mga bilyong kilogramo bawat taon) magmula sa petrolyo. Isa itong mahalagang kalakal na pang-industriya na isang prekursor (nauuna) bago malikha ang maraming iba pang magagamit na mga materyal at mga langkapan (kompawnd). Ang pangunahing gamit nito ay kinasasangkutan ng pagpapalit ng anyo nito upang maging mga plastik o kaugnay na mga materyal. Ang phenol at ang mga paghangong kimikal (mga deribatibong kimikal o mga hinlog na kimikal) mula rito ay nagsisilbing susi para sa pagbuo ng mga polikarbonado, mga epoksi, Bakelite, nilon, deterhente, herbisidyo na katulad ng herbisidyong phenoxy, at maraming mga gamot na parmasyutikal.'